Kurzus kódja: FL-350.16	
Kurzus megnevezése: Az upanisadok filozófiája 	
Kurzus előadója: Ruzsa Ferenc doc.	
Kurzus helye és ideje: I/208, csütörtök 8:30-10:00	

Kurzus előfeltétele(i): -	
A jegyszerzés módja(i): szóbeli beszámoló vagy szemináriumi dolgozat 	
Követelmények: A magyarul olvasható upanisadok fontosabb eszméinek értő ismerete	

Kurzus leírása, tematikája:

A korai (i.e. I. évezred), még nem szisztematikus ind filozófálásnak a buddhizmus mellett legjelentősebb tradícióját hordozzák a klasszikus upanisadok. Ekkor formálódnak a későbbi hinduizmus alapvető gondolatai, az idealista monizmus, a lélekvándorlás és a karma törvénye, valamint a létforgatagból szabadulás, a megváltás eszméi.
Szövegeink formailag nem filozófiai traktátusok, hanem bölcsek, szentek és istenek beszélgetéseiről szóló elbeszélések, teremtésmítoszok és legendák.
Az órákon a történeti bevezető és az általános ismertetés mellett elsősorban néhány izgalmasabb és/vagy nehezebb kulcsszöveg elemzésére, (olykor filológiai részletességű) olvasására kerül sor.

Kurzushoz tartozó kötelező irodalom:

Vekerdi József (ford.): Titkos tanítások. Válogatás az upanisadokból. Budapest 1987.
Tenigl-Takács László (ford.): Upanisadok. Bp. 1998. 
( http://www.terebess.hu/keletkultinfo/upanisadok.html  )

Kurzushoz tartozó ajánlott irodalom:

Dasgupta, Surendranath: A History of Indian Philosophy. Vol. I., Cambridge 1922.
Frauwallner, Erich: Geschichte der Indischen Philosophie. Salzburg 1953-56. (History of Indian Philosophy. Vol. I., Delhi 1973.)
Olivelle, Patrick: Upanisads. Oxford University Press 1996.
Radhakrishnan, Sarvepalli: The Principal Upanishads. Oxford University Press 1953.
Deussen, Paul: Sechzig Upanisad’s des Veda. Leipzig 1921. (Sixty Upanisads of the Veda. Delhi 1980.)
Deussen, Paul: The Philosophy of the Upanishads. Edinburgh 1906. (Eredetileg az Allgemeine Geschichte der Philosophie unter besonderer Berücksichtigung der Religionen fejezete.)
Hume, Robert Ernest: The Thirteen Principal Upanishads. Oxford 1931.2
Witz, Klaus G.: The Supreme Wisdom of the Upanisads. Delhi 1998.